 WAZIRI wa Afya, Maendeleo ya Jamii, Jinsia, Wazee na Watoto, Ummy Mwalimu amekutana na Balozi wa Misri nchini, Mohamed Abulwafa na kujadiliana kuhusu kushirikiana katika kuboresha huduma za afya nchini.Katika mazungumzo hayo, pande mbili zimependekeza kushirikiana katika uwekezaji wa viwanda vya dawa na chanjo, kubadilishana wataalamu wa afya ili kuwajengea uzoefu wataalamu wetu katika nyanja mbali mbali za sekta nchini.Pia, Ummy na balozi huyo walikubaliana kwa pamoja kuendeleza mapambano ya homa ya ini aina C (Hepatitis C) ili kuhakikisha wananchi wanapatiwa huduma bora na kwa wakati kuhusu homa hiyo.Baada ya majadiliano hayo, Waziri Ummy aliagiza kuandaliwa kwa Hati ya Ushirikiano (MOU) kwa ajili ya kuratibu na kutekeleza maeneo mbali mbali ya kipaumbele katika sekta ya afya nchini.